
Pirkimo spec. sąlygų
2 priedas

REKLAMOS TRANSLIACIJOS TV PASLAUGŲ PIRKIMO TECHNINĖ SPECIFIKACIJA

I. ĮVADINĖ INFORMACIJA

1. VšĮ Europos socialinio fondo agentūra įgyvendina komunikacijos kampaniją, kurios tikslas yra aktualizuoti mokymosi visą gyvenimą temą, informuoti visuomenę apie mokymosi galimybes Kursuok.lt bei didinti Kursuok žinomumą. Kursuok – tai vieno langelio principu veikianti nacionalinė suaugusiųjų švietimo platforma, kurioje žmonės gali rinktis jiems reikalingus mokymus ir pretenduoti į  finansavimą. Kursuok platforma sukurta įgyvendinant projektą „Mokykis visą gyvenimą!“ (Nr. 10-009-P-0001), kuris finansuojamas Ekonomikos gaivinimo ir atsparumo didinimo priemonės “Naujos kartos Lietuva” bei Lietuvos Respublikos biudžeto lėšomis. Pasibaigus šiam projekto etapui, Kursuok švietimo platforma ir toliau plėtojama, įgyvendinant antrąjį projekto etapą „Mokykis visą gyvenimą! KURSUOK platformos plėtra“ (Nr. 10-026-P-0001). Šis plėtros projektas bendrai finansuojamas 2021-2027 metų Europos Sąjungos fondų investicijų programos lėšomis.
2. Komunikacijos kampanijos uždaviniai: socialinę  reklamą transliuoti nacionalinės aprėpties televizijos kanaluose tikslinei auditorijai – Lietuvos gyventojams.
3. Sąvokos:  
3.1. Perkančioji organizacija – VšĮ Europos socialinio fondo agentūra (toliau – Perkančioji organizacija).
3.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie teiks Perkančiajai organizacijai reklamos transliacijos paslaugas (toliau – Paslaugos), ir kuris viešojo pirkimo būdu bus atrinktas teikti šioje techninėje specifikacijoje nurodytas Paslaugas.
4. Šis pirkimas neskaidomas. Pirkimui numatyta lėšų suma – ne daugiau kaip 115 503,21 EUR be PVM/įskaitant visus kitus Tiekėjui mokėtinus mokesčius.
5. Jei Tiekėjas savo pasiūlyme nurodo televizijos kanalus, kurių nevaldo (nėra savininkas), tokie televizijos kanalai laikomi subteikėjais ir tokiu atveju, kartu su pasiūlymu, turi būti pateikti preliminarūs susitarimai, ketinimų protokolai arba kitokios formos dokumentai, pasirašyti kiekvienos susitarimo šalies vadovo arba jo įgalioto asmens, patvirtinantys, kad pasiūlyme nurodyti televizijos kanalai turi reikiamus resursus įgyvendinti Tiekėjo pasiūlyme nurodytas Paslaugas visa apimtimi ir sąlygomis. Jeigu susitarimą pasirašo įgaliotasis asmuo, privaloma pateikti galiojantį tokią teisę suteikiantį dokumentą.


II. PIRKIMO OBJEKTAS IR REIKALAVIMAI PASLAUGOMS


1. [bookmark: _Hlk149575214]PIRKIMO OBJEKTAS IR PERKAMŲ PASLAUGŲ TIKSLAS

1.1.  Pirkimo objektas: reklamos transliavimo paslaugos 4 (keturiuose) nacionalinės aprėpties televizijos kanaluose (toliau – Paslaugos).
1.2.  Paslaugų tikslas – 4 (keturiuose) nacionalinės televizijos kanaluose tikslinei auditorijai (Lietuvos gyventojams) transliuoti Kursuok vaizdo klipą, kuriuo siekiama didinti švietimo platformos Kursuok žinomumą, aktualizuoti mokymosi visą gyvenimą temą.


2. PERKAMOMS PASLAUGOMS KELIAMI REIKALAVIMAI

2.1.  Perkamų Paslaugų matavimo vienetas – tikslinės auditorijos reitingo (toliau – TRP) sekundės. TRP (anglų k. – Target Rating Point) – tai tam tikrą žiniasklaidos kanalą žiūrėjusių / radiją klausiusių / spaudinį skaičiusių žmonių procentas nuo pasirinktos tikslinės grupės žmonių, patenkančių į atitinkamą gyventojų tyrimą, skaičiaus. 
2.2.  Preliminari perkamų paslaugų apimtis – 36 000 TRP sekundžių. Perkančioji organizacija neįsipareigoja įsigyti viso šiame papunktyje nurodyto paslaugų kiekio. 
2.3.  Perkančiosios organizacijos reklamos vaizdo klipas turi būti transliuojamas 4 (keturiuose) nacionalinės aprėpties televizijos (televizijos programa, kuri transliuojama antžeminiu radijo ir (ar) televizijos tinklu ir priimama teritorijoje, kurioje gyvena daugiau kaip 60 procentų Lietuvos Respublikos gyventojų pagal Lietuvos Respublikos visuomenės informavimo įstatymą) kanaluose lietuvių kalba. Pasiūlyme Tiekėjas turi nurodyti visų siūlomų TV kanalų pavadinimus.
2.4.  Ne mažiau kaip dviejų nacionalinių televizijos kanalų vidutinis dienos auditorijos pasiekimas procentais (konsoliduoto žiūrėjimo duomenys, įskaitant 7 dienų atidėtą žiūrėjimą) turi siekti ne mažiau kaip 25 proc. pagal viešai skelbiamus, šio pirkimo paskelbimo metu galiojančius, naujausius 2026 m. tyrimų bendrovės „Fifty5Blue“ tyrimo duomenis, šiuose televizijos kanaluose turi būti transliuojama ne mažiau kaip 50 proc. reklamos nuo užsakyto kiekio. 
2.5.  Ne mažiau kaip 40 proc. Paslaugų apimties turi būti transliuojama darbo dienomis nuo 18.00 val. iki 23.00 val. ir savaitgaliais nuo 18.00 iki 23.00 val.
2.6.  Vaizdo klipą ir jo trumpinius transliavimui pateiks Perkančioji organizacija ne vėliau nei per 5 (penkias) darbo dienas nuo užsakymo pateikimo. Jei pateiktas klipas neatitinka transliuotojo techninių reikalavimų, Paslaugų teikėjas apie tai Perkančiąją organizaciją turi informuoti ne vėliau nei per 3 (tris) darbo dienas nuo klipo gavimo dienos.
2.7. [bookmark: _Hlk149896802] Perkančioji organizacija Tiekėjui pateiks vaizdo klipą 45 sekundžių trukmės ir du trumpinius:  iki 30 sekundžių ir 15 sekundžių trukmės. 
2.8.  Konkretus reklamos transliacijų tinklelis turi būti suderintas su Perkančiąja organizacija per 5 d. d. nuo užsakymo pateikimo. Sutarties galiojimo terminas – 24 mėnesiai nuo sutarties pasirašymo.
2.10 Suteikus paslaugas, Tiekėjas per 5 (penkias) darbo dienas Perkančiajai organizacijai turės pateikti ataskaitą (el. paštu), kurioje turės būti nurodyta, kokiuose kanaluose ir kada buvo transliuotas klipas, taip pat nurodytas ištransliuotas TRP sekundžių kiekis.
2.11 Teikdamas paslaugas, Tiekėjas turi užtikrinti, kad nebūtų pažeistos trečiųjų asmenų, autorių ir/ar gretutinės teisės. Paslaugų tiekėjas įsipareigoja atlyginti visus nuostolius savo lėšomis, atsiradusius dėl trečiųjų asmenų, autorių ir/ar gretutinių teisių pažeidimo.


3. PIRKIME TAIKOMI APLINKOS APSAUGOS KRITERIJAI

3.1.  Perkančioji organizacija, vadovaudamasi Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašu (toliau - Aprašas), ir siekdama įgyvendinti Aprašo punktą: 4.4.3. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos).

